पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के उचकागांव- कुचायकोट मुख्य पथ पर सामपुर बाजार में थानाध्यक्ष अब्दुल मजीद व बीडीओ मनोज कुमार पंडित के नेतृत्व में वाहन जांच अभियान चलाया गया। इस दौरान बिना वजह के घूम रहे 29 वाहनों से प्रशासन द्वारा बीस हजार पांच सौ रुपए के जुर्माने की राशि की वसूली की गई। इस दौरान थानाध्यक्ष अब्दुल मजीद ने बताया कि प्रदेश में तेजी से बढ़ रहे कोरोना संक्रमण को रोकने के लिए सरकार द्वारा पूरे प्रदेश में लॉकडाउन लगाया गया है। नियम के अनुसार आवश्यकता वाली वस्तुओं की खरीद बिक्री के लिए आमलोगों को बाजार में खरीददारी के लिए सुबह सात बजे से दिन के 11 आदेश जारी किया गया है। दवा दुकानों को 24 घंटे खोलने की अनुमति दी गई है। इसके बावजूद भी कुछ लोग बेवजह नियम के विरुद्ध 11 बजे के बाद भी खुलेआम घूमते नजर आ रहे थे।
जिससे क्षेत्र में और तेजी से संक्रमण फैलने की संभावना बनी रह रही है। जिसको देखते हुए प्रशासन द्वारा कार्यवाही किया जा रहा है। इस दौरान सामपुर बाजार में 29 से अधिक बेवजह घूम रहे वाहन चालकों से मास्क, ओवरलोडिंग, हेलमेट, वाहन के कागजात, ड्राइविंग लाइसेंस आदि के नाम पर बीस हजार पांच सौ रुपए की जुर्माने की राशि की वसूली की गई है। प्रशासन द्वारा बेवजह बिना परमिट लिए खुले में घूमने वाले वाहन चालकों से सरकार के नियमों के अनुसार कार्यवाही करती रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn